Musti Group

Musti Group on seitsemässä maassa toimiva suomalainen lemmikkieläinten ravintoon, tarvikkeisiin ja terveyteen erikoistunut pörssiyhtiö. Sen ketjuilla oli vuonna 2025 kaikkiaan 474 myymälää, 54 eläinlääkäriklinikkaa ja 196 hyvinvointipalvelupistettä. Musti Groupin ketjuja ovat Musti ja Mirri, Musti, Arken Zoo, Pet City, ZU, Peten Koiratarvike ja VetZoo. Musti Group listautui Helsingin pörssiin helmikuussa 2020, ja vuodesta 2024 sen pääomistaja on ollut portugalilainen Sonae Group.

Historia
Musti Groupin ketjujen kuluttajamyynti oli vuonna 2015 noin 220 miljoonaa euroa. Siitä kaksi kolmannesta muodostui eläinruoista. Vuonna 2019 konsernilla oli yli 1 100 työntekijää Pohjoismaissa. 

Ketju oli saanut alkunsa, kun Matti Varpula osti vuonna 1988 Tampereen Pyynikintorilla sijainneen lemmikkiliikkeen ja alkoi rakentaa sen pohjalle ketjua.Lyytinen, Jaakko: Mika Sutinen 14-kertaisti bisneksensä Sarasvuo-tempauksella – ja nyt hän aikoo tehdä Mustista ja Mirristä Suomen Ikean, Helsingin Sanomat 2.4.2016. Vuonna 2010 sen ostivat Pohjola Capital Partners (nyk. Vaaka Partners) ja ketjun toimitusjohtajana ja vuodesta 2017 hallituksen puheenjohtajana toiminut ekonomi Mika Sutinen.Musti & Mirri sai omistajan Mika Sutisesta  Savon Sanomat 2010Lemmikkiyrittäjä hyppäsi laukkubisnekseen Kauppalehti 30.1.2011 Kuopiolaista lemmikkituoteyhtiö VPG:tä aiemmin johtanut Sutinen alkoi tehostaa Mustin ja Mirrin toimintaa ja ostaa myytävät tuotteet suomalaisten tukkukauppojen sijaan suoraan valmistajilta, eläinruoat Euroopasta ja tarvikkeet pääosin Kiinasta ja muualta Kaukoidästä. Ketju alkoi panostaa yhä enemmän myös omiin tuotemerkkeihin. Vuonna 2017 Mika Sutinen nimettiin Vuoden markkinointijohtajaksi ja Vuoden liikemieheksi. Pian hän vetäytyi toimitusjohtajan tehtävästä, mutta jatkoi jonkin aikaa yhtiön hallituksessa.

Vuonna 2012 Mustin ja Mirrin emoyhtiö Leash Holding Oy (nyt Musti Group Oyj) osti ruotsalaisen Grizzly Zoo -ketjunVaaka Partnersin kohdeyhtiö Musti ja Mirri ostaa ruotsalaisen Grizzly Zoon , Vaaka Partners 19.3.2012. Viitattu 2.4.2016. ja vuonna 2015 Zoo Support Scandinavia Ab:n, johon kuuluivat Arken Zoo- ja Djurmagazinet-ketjut.Karttunen, Kirsi: Musti ja Mirri kasvaa Euroopan kolmanneksi suurimmaksi lemmikki­tarvike­kauppiaaksi, Helsingin Sanomat 13.4.2015. Viitattu 2.4.2016. Syksyllä 2016 avattiin ensimmäiset liikkeet Norjassa. Syksyllä 2017 Musti Group osti Ruotsista 12 myymälän Djurkompaniet-ketjun, minkä jälkeen konsernilla on noin 250 myymälää Pohjoismaissa. 2020-luvulla Musti Group on ostanut muun muassa Baltian maissa toimivan Pet Cityn ja oman pääomistajansa Sonaen Portugalissa toimivan lemmikkieläintarvikekauppa ZU:n.

Vuonna 2015 Mustin ja Mirrin koko osakekanta myytiin Ruotsiin Wallenberg-suvun pääomasijoitusyhtiölle EQT:lle.”Musti ja Mirri myytiin Ruotsiin - tärkeä tieto puuttuu tiedotteesta” (=kauppahinta), Talouselämä 1.12.2014. Viitattu 2.4.2016. Se omistaa myös muun muassa eläinlääkäriasemayhtiö Evidensian, johon Suomessa kuuluvat Univet- ja Animagi-ketjut.Evidensian eläinlääketieteelliset johtoryhmät , Univet. Viitattu 2.4.2016. Alkuvuodesta 2020 Musti Group listautui Helsingin pörssiin, ja osakkeen arvo kaksinkertaistui puolessa vuodessa. Vuonna 2023 portugalilainen Sonae Group teki yhtiöstä ostotarjouksen ja sai haltuunsa reilut 80 prosenttia osakkeista, mutta ei tavoittelemaansa 90:tä prosenttia, joka antaisi oikeuden pakkolunastaa loput osakkeet käypään hintaan. Seuraavaksi suurimmat omistajat vuonna 2025 olivat eläkeyhtiöt Varma (9,73 %), Ilmarinen (4,68 %) ja Elo (1,46 %).

 Toiminta 
Musti Group palvelee lemmikkejä ja heidän omistajiaan monikanavaisella liiketoimintamallilla, joka yhdistää kivijalkamyymälät, verkkokaupan, hyvinvointipalvelut sekä eläinlääkäri klinikat. Asiakaskunta koostuu koirien, kissojen ja pieneläinten omistajista, ja erityisesti niin kutsutuista lemmikkivanhemmista, jotka huolehtivat lemmikeistään kuin perheenjäsenistä. Yrityksen missiona on tehdä lemmikkien ja heidän omistajiensa arjesta helpompaa, turvallisempaa ja hauskempaa koko lemmikin elinkaaren ajan.

Musti Groupin tuotevalikoima kattaa lemmikkien ruoat, hoito- ja hyvinvointituotteet sekä tarvikkeet, kuten vaatteet, lelut ja arjen perustarvikkeet, esimerkiksi ravintolisät ja kissanhiekan.  Tuotevalikoimaan sisältyy Musti Groupin omia ja eksklusiivisia tuotemerkkejä sekä kolmansien osapuolten brändejä. Omat ja eksklusiiviset tuotteet ovat saatavilla ainoastaan Mustin omien kanavien kautta. Mustin omiin tuotemerkkeihin kuuluvat muun muassa Purenatural, SMAAK ja Nutrima. Huhtikuussa 2023 Musti hankki Liedossa sijaitsevan Premium Pet Food Suomi Oy:n tehtaan, joka valmistaa kuiva-, märkä- ja pakasteruokaa eri tuotemerkeille.

Vuoden 2026 alussa Mustin verkostoon kuului 474 myymälää, 10 verkkokauppaa, 54 eläinlääkäriklinikkaan ja 196 hyvinvointipalvelupisteeseen seitsemässä maassa. Verkkokauppa on keskeinen osa Mustin liiketoimintaa. Verkkokauppa täydentää kivijalkamyymälöitä laajalla tuotevalikoimalla ja tarjoaa kilpailuetua nopeiden toimitusaikojen ansiosta.

Musti Groupin tavoitteena on toimia täyden palvelun tarjoajana, joka tarjoaa laajan tuotevalikoiman lisäksi monipuolisia palveluja lemmikeille ja heidän omistajilleen sekä myymälöissä että digitaalisesti. Valikoiduissa myymälöissä on tarjolla erilaisia palveluita, kuten trimmausta, hierontaa, fysioterapiaa, ravitsemusneuvontaa, kynsien leikkausta, pentutapaamisia ja erilaisia koulutuksia. Lähes kaikissa maissa on yrityksen omaan toimintaan integroituneita eläinlääkäriklinikoita. Nämä klinikat keskittyvät tarjoamaan kattavia palveluita hyvin koulutetun henkilökunnan voimin ja painottavat vahvasti eläinten hyvinvointia. Klinikat tarjoavat terveystarkastuksia, rokotuksia ja mikrosirutuksia. Palveluvalikoimassa on myös eri ammattilaisten palveluita, jotka tukevat ravitsemuksessa ja käyttäytymisongelmissa sekä digitaalisia kursseja. 

Konseptin ytimessä on asiakaslähtöisyys, joka perustuu luotettavuuteen ja asiantuntevuuteen. Kanta-asiakasohjelma on keskeinen osa Musti Groupin strategiaa. Sen tavoitteena on vahvistaa asiakassuhteita tarjoamalla personoituja etuja, saumaton monikanavainen käyttökokemus ja eksklusiivisia tarjouksia.

 Organisaatio ja talousluvut 
Musti Group -konserni on Pohjoismaiden suurin lemmikkitarvikeketju. Yhtiön enemmistöomistajaksi tuli maaliskuussa 2024 Sonaen johtama konsortio, joka hankki 80,65 % Musti Groupin osakkeista julkisen ostotarjouksen kautta. 

Vuodesta 2017 Musti Groupin toimitusjohtajana on toiminut David Rönnberg ja hallituksenpuheenjohtaja on Maria Cláudia Teixeira de Azevedo, joka on Sonaen toimitusjohtaja. 

Musti-konsernin liikevaihto oli 561 miljoonaa euroa tilikaudella 2024 (15 kk). Vuoden 2024 tilikauden lopussa yhtiöllä oli 2 178 työntekijää, 1,9 miljoonaa asiakasta ja 415 myymälää. Mustin ja Mirrin osuus konsernin liikevaihdosta oli suurin kaikista maista, 43 %, Ruotsin osuus oli 40%, Norjan 15% ja uudet markkina 1% vuonna 2024.

 Brändi 
Yritys rakentaa identiteettiään lemmikkien hyvinvoinnin ympärille ja haluaa toimia lemmikin parhaana ystävänä. Sen missio on “tehdä lemmikkien ja heidän omistajiensa elämästä helpompaa, turvallisempaa ja hauskempaa koko lemmikin elinkaaren ajan.”  Tämä näkyy yrityksen monikanavaisessa toimintamallissa, joka yhdistää kivijalkamyymälät, digitaaliset palvelut ja hyvinvointipalvelut saumattomaksi asiakaskokemukseksi.

Brändin keskeiset arvot korostavat sekä lemmikkien että ihmisten hyvinvointia, korkeita laatu- ja turvallisuusstandardeja sekä vahvaa ammatillista osaamista. Asiakaslähtöisyys on olennainen osa brändi-identiteettiä. Tytäryhtiöiden kanta-asiakasohjelma mahdollistaa personoidun viestinnän, kohdennetut tarjoukset ja dataperusteiset palvelut, kuten lemmikkien syntymäpäivien huomioimisen ja yksilöllisiin tarpeisiin perustuvat tuotesuositukset. Brändi korostaa vastuullisuutta, helppoutta ja kokonaisvaltaista palvelua, mikä näkyy selvästi sen kanta-asiakasratkaisuissa.

Visuaalisesti Mustin ja Mirrin, Arken Zoon, Mustin, ZU:n ja Peten Koiratarvikkeen tunnetaan tunnistettavasta vihreästä logostaan ja helposti lähestyttävästä visuaalisesta ilmeestään. Vetzoon ja Pet Cityn tunnistaa sinisestä logosta. Markkinointikampanjat keskittyvät tyypillisesti vastuulliseen lemmikinomistajuuteen, kausiluonteisiin hoitotarpeisiin ja yhteisöllisyyteen.

 Syksyn 2023 eläinruokakohu 
Syksyllä 2023 Musti ja Mirri joutui kohun keskelle useiden lemmikkien saatua oireita sen myymistä ruoista. Oireet johtuivat ainakin 1 400 säkistä pilaantunutta ruokaa. Musti ja Mirri pyysi anteeksi lemmikinomistajilta ja lupasi korvata eläinlääkärikulut. Osa sairastuneista koirista ja kissoista jouduttiin lopettamaan kovien kipujen takia. Lemmikeillä havaittiin  esimerkiksi korkeita tulehdusarvoja, kohonneita maksa-arvoja ja halvausoireita.https://www.mtvuutiset.fi/artikkeli/myrkytysoireita-aiheuttaneen-musti-ja-mirri-koiranruoan-raaka-aineet-ovat-peraisin-neljasta-eri-maasta/8813558

Kohun edettyä tuli myös ilmi, ettei Musti Group välittänyt ruokien perunaraaka-aineen alihankkijan laboratoriotuloksia Ruokavirastolle ennen kuin media kysyi asiasta yhtiöltä itseltään sekä Ruokavirastolta.https://www.iltalehti.fi/talous/a/077ca82e-5098-45f9-8fb9-cc1699ba7402

Yhtiön liikevoitto pieneni huhti–kesäkuussa 2024 lopulta 1,7 miljoonaan euroon, kun se vuosi aikaisemmin  oli 9,9 miljoonaa euroa. Yhtiö luonnehtii syyksi mm. kuluttajien heikon  luottamuksen.https://www.mtvuutiset.fi/artikkeli/musti-groupin-tulos-putosi-koiranruokaskandaali-toi-merkittavia-kuluja/8981426#gs.ccbodr

 Lähteet 

 Aiheesta muualla 
 Musti ja Mirri -ketjun sivusto
 Musti Groupin sivusto
 Arken Zoo -ketjun sivusto 
 Djurmagazinet-ketjun sivusto 
  HS: "Havahduin siihen, että onpa kotona hiljaista” – Virpi Rajala menetti lemmikkinsä ainutlaatuisessa myrkytys­kohussa

Luokka:Lemmikkieläinten hoito
Luokka:Suomalaiset kauppaketjut
Luokka:Suomalaiset pörssiyhtiöt
Luokka:Helsinkiläiset yritykset